Diari Oficial de la Generalitat Valenciana


Sumari del DOGV 2607, del 18-10-1995 (1995/836449)

ORDRE de 8 de setembre de 1995, de la Conselleria de Cultura, Educació i Ciència, per la qual s'autoritza el funcionament de determinats centres estrangers.
------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/09/08/(1)/dof/vci/html**

### Dades del document

Número de DOGV
:   2607

Data del DOGV
:   18-10-1995

Secció del DOGV
:   DISPOSICIONS GENERALS

Número del document
:   1995/836449


Data del document
:   08-09-1995

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 8 de setembre de 1995, de la Conselleria de Cultura, Educació i Ciència, per la qual s'autoritza el funcionament de determinats centres estrangers.   
Els expedients els han iniciat els representants dels titulars dels centres privats estrangers en sol·licitud de nova autorització, d'acord amb el que es disposa en la disposició transitòria primera del Reial Decret 806/1993, de 28 de maig, sobre règim de centres docents estrangers a Espanya.  
Cada centre ha aportat la corresponent certificació expedida per la representació diplomàtica del país d'origen, acreditada a Espanya, on consta que els seus ensenyaments tindran plena validesa oficial en aquell país i que el centre compleix els requisits exigits per la seua legislació quant a instal·lacions i condicions materials.  
Vistos els informes inclosos en els expedients.  
Vistos la Llei Orgànica Reguladora del Dret a l'Educació (LODE), la Llei Orgànica d'Ordenació General del Sistema Educatiu (LOGSE), el Reial Decret 806/1993, de 25 de maig (BOE de 23 de juny de 1993), sobre règim de centres estrangers en Espanya i la resta de la legislació de general aplicació.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar als centres que s'indiquen en l'annex per a la continuació de les seues activitats docents, en els termes que per a cadascun d'aquests s'hi especifiquen.  
Segon  
Aquests centres hauran d'impartir el currículum de llengua i cultura espanyoles, així com la llengua pròpia de la Comunitat Valenciana, establits per l'administració educativa, d'acord amb el que es disposa a l'article 11 i la disposició transitòria segona del Reial Decret 806/1993.  
Tercer  
El reconeixement dels estudis cursats s'ajustarà al que es disposa en la normativa reguladora de l'homologació i convalidació de títols i estudis estrangers d'educació no universitària, d'acord amb el que es disposa a l'article 8é del Reial Decret 806/1993.  
Disposició addicional  
Les presents autoritzacions donaran lloc a les corresponents inscripcions en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors a partir de la publicació d'aquesta ordre en el Diari Oficial de la Generalitat Valenciana. La interposició del recurs escaurà després de la comunicació prèvia al conseller de Cultura, Educació i Ciència, segons el que estableix l'article 110.3 de la Llei 30/1992.  
València, 8 de setembre de 1995  
El conseller de Cultura, Educació i Ciència,  
FERNANDO VILLALONGA CAMPOS  
ANNEX  
Codi: 95775789  
Centre: Benidorm International College  
Domicili: Partida de Sanz, s/n  
Localitat: Benidorm (Alacant)  
Titular: Benidorm International College, SL  
Ensenyaments autoritzats: des del curs de Reception (5 anys d'edat) fins al Year 13 (18 anys d'edat) del currículum nacional d'Anglaterra i el País de Gales.  
Alumnat autoritzat: espanyol i estranger.  
Capacitat màxima total: 200 llocs escolars.  
Aquesta autorització tindrà efectes des de l'inici del curs escolar 1994/95, en continuació de la que amb caràcter provisional posseïa el centre per Ordre de la Conselleria d'Educació i Ciència de 5 de juliol de 1993 (DOGV de 29 de setembre).  
Codi: 53299012  
Centre: El Plantío International School  
Domicili: C/ 233, núm. 36  
Localitat: 46076 La CaÑada-Paterna (València)  
Titular: Alberto Rodríguez Pacual i Lucía Ortega Llorca.  
Ensenyaments autoritzats: Currículum nacional d'Anglaterra i el País de Gales:  
- Amb caràcter definitiu: des del curs de Nursery (3-4 anys) fins al Year 6 (11 anys), amb un total de 200 llocs escolars.  
- Amb caràcter provisional, fins a l'acabament del curs 1995/96, des del Year 7 (12 anys) fins al Year 11 (16 anys). L'autorització definitiva i l'establiment dels llocs escolars per a aquest nivell, resta condicionada al que resulte de l'informe de la inspecció britànica.  
Alumnat autoritzat: espanyol i estranger.


Còpia Permalink ELI